กฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในพื้นที่จังหวัดนนทบุรี พ.ศ. 2547 (เล่มที่ 2)

กฎกระทรวง
กฎกระทรวง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด
หรือบางประเภท ในพื้นที่จังหวัดนนทบุรี
พ.ศ.
๒๕๔๗[๑]
 

อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้

ข้อ ๑ ในกฎกระทรวงนี้
อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชน
บริเวณที่ ๑ หมายความว่า พื้นที่บริเวณดังต่อไปนี้
ทิศเหนือ จดแนวเส้นแบ่งเขตการปกครองระหว่างจังหวัดนนทบุรีกับจังหวัดพระนครศรีอยุธยา และแนวเส้นแบ่งเขตการปกครองระหว่างจังหวัดนนทบุรีกับจังหวัดปทุมธานี
ทิศตะวันออก จดแนวเส้นแบ่งเขตการปกครองระหว่างจังหวัดนนทบุรีกับกรุงเทพมหานคร
ทิศใต้ จดแนวเส้นแบ่งเขตการปกครองระหว่างจังหวัดนนทบุรีกับกรุงเทพมหานคร
ทิศตะวันตก จดแนวเส้นแบ่งเขตการปกครองระหว่างจังหวัดนนทบุรีกับจังหวัดนครปฐม 
เว้นแต่พื้นที่บริเวณที่ ๒ และพื้นที่ตามกฎกระทรวง ฉบับที่ ๒๔ (พ.ศ. ๒๕๓๓) กฎกระทรวง ฉบับที่ ๒๕ (พ.ศ. ๒๕๓๓) และกฎกระทรวง ฉบับที่ ๔๖ (พ.ศ. ๒๕๔๐) ออกตามความในพระราชบัญญัติควบคุมอาคาร พ.ศ. ๒๕๒๒ และพื้นที่ตามข้อบัญญัติท้องถิ่น เรื่อง การกำหนดบริเวณห้ามก่อสร้าง ดัดแปลงหรือเปลี่ยนแปลงการใช้อาคารชนิดหรือบางประเภท ในท้องที่บางส่วนในตำบลท่าทราย อำเภอเมืองนนทบุรี จังหวัดนนทบุรี พ.ศ. ๒๕๓๔
บริเวณที่ ๒ หมายความว่า พื้นที่บริเวณดังต่อไปนี้
๒.๑ ทิศเหนือ จดเส้นขนานระยะ ๑,๔๐๐ เมตร กับศูนย์กลางทางหลวงแผ่นดินหมายเลข
๓๒๑๕ (ถนนบางกรวย  ไทรน้อย)
ทิศตะวันออก จดเส้นขนานระยะ ๑๕ เมตร กับคลองตาคล้าย ฝั่งตะวันตก วัดคลองตาคล้าย เส้นตรงที่ต่อจากคลองตาคล้ายตรงจุดที่คลองตาคล้ายบรรจบกับคลองพระพิมล ไปทางทิศตะวันตกเฉียงใต้ เป็นระยะ ๑,๐๐๐ เมตร จนบรรจบกับคลองไทรน้อยพัฒนา ฝั่งเหนือ และคลองมะสง ฝั่งตะวันตก
ทิศใต้ จดเส้นขนานระยะ ๑,๖๐๐ เมตร กับคลองพระพิมล ฝั่งใต้
ทิศตะวันตก จดคลองสว่างอารมณ์ ฝั่งตะวันออก และคลองนาหมอน ฝั่งตะวันออก
ทั้งนี้ ไม่รวมถึงบริเวณดังต่อไปนี้ 
ทิศเหนือ จดเขตเทศบาลตำบลไทรน้อย อำเภอไทรน้อย จังหวัดนนทบุรี
ทิศตะวันออก จดถนนสาธารณะไม่ปรากฏชื่อ ฟากตะวันตก
ทิศใต้ จดเส้นขนานระยะ ๑๕ เมตร กับคลองพระพิมล ฝั่งเหนือ
ทิศตะวันตก จดเขตเทศบาลตำบลไทรน้อย อำเภอไทรน้อย จังหวัดนนทบุรี
๒.๒ ทิศเหนือ
จดเส้นขนานระยะ ๑๕ เมตร กับคลองลำรี ฝั่งใต้ เส้นตั้งฉากกับศูนย์กลางทางหลวงพิเศษหมายเลข ๙ ฟากตะวันออก ตรงจุดที่อยู่ห่างจากคลองลำรีบรรจบกับคลองบางบัวทอง ไปทางทิศตะวันออกเฉียงใต้ เป็นระยะ ๒,๕๐๐ เมตร
จนบรรจบกับถนนโครงการของกรมโยธาธิการ (ทางหลวงแผ่นดินหมายเลข ๓๔๕  ถนนรัตนาธิเบศร์) ฟากตะวันตก ถนนโครงการของกรมโยธาธิการ (ทางหลวงแผ่นดินหมายเลข ๓๔๕ - ถนนรัตนาธิเบศร์)
ฟากตะวันตก และเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข
๓๐๒ (ถนนรัตนาธิเบศร์)
ทิศตะวันออก เส้นขนานระยะ ๑๕ เมตร กับแม่น้ำเจ้าพระยา ฝั่งตะวันตก การไฟฟ้าฝ่ายผลิตแห่งประเทศไทย ทางหลวงแผ่นดินหมายเลข ๓๒๑๕ (ถนนบางกรวย 
ไทรน้อย) ฟากตะวันตก และเส้นตั้งฉากกับเขตทางรถไฟสายใต้ ฟากเหนือ ตรงจุดที่อยู่ห่างจากถนนจรัญสนิทวงศ์ บรรจบกับเขตทางรถไฟสายใต้ ไปทางทิศตะวันตกเฉียงใต้ตามแนวเขตทางรถไฟสายใต้ เป็นระยะ ๑,๓๐๐ เมตร
ทิศใต้ จดแนวเขตทางรถไฟสายใต้ ฟากเหนือ เส้นขนานระยะ ๑๕ เมตร กับคลองบางกอกน้อย ฝั่งตะวันตก เส้นขนานระยะ ๑๕ เมตร กับคลองมหาสวัสดิ์ ฝั่งเหนือ ทางหลวงพิเศษหมายเลข ๙ ฟากตะวันออก เส้นตั้งฉากกับศูนย์กลางทางหลวงพิเศษหมายเลข ๙ ตรงจุดที่อยู่ห่างจากคลองมหาสวัสดิ์ตัดกับทางหลวงพิเศษหมายเลข ๙ ไปทางทิศเหนือ ตามแนวทางหลวงพิเศษหมายเลข ๙ เป็นระยะ ๑,๗๐๐ เมตร เส้นขนานระยะ ๘๐๐ เมตร กับศูนย์กลางทางหลวงพิเศษหมายเลข ๙ ไปทางทิศใต้ จนบรรจบกับแนวเส้นขนานระยะ ๑๕ เมตร
กับคลองมหาสวัสดิ์ ฝั่งเหนือ
ทิศตะวันตก จดเส้นขนานระยะ ๒,๗๐๐ เมตร กับศูนย์กลางทางหลวงพิเศษหมายเลข ๙ ไปทางทิศเหนือจนบรรจบกับเส้นตั้งฉากกับทางหลวงพิเศษหมายเลข ๙ ที่จุดซึ่งทางหลวงแผ่นดินหมายเลข ๓๐๒ (ถนนรัตนาธิเบศร์) บรรจบกับทางหลวงพิเศษหมายเลข ๙ เป็นเส้นตรงไปตามแนวเส้นตั้งฉากไปทางทิศตะวันตก
จดเส้นขนานระยะ ๔,๕๕๐ เมตร กับศูนย์กลางทางหลวงพิเศษหมายเลข ๙ จนบรรจบกับถนน
รพช. ๒๐๐๑ (บ้านกล้วย  ไทรน้อย) ถนนสาธารณะไม่ปรากฏชื่อ ฟากตะวันออก เส้นขนานระยะ ๔,๒๕๐ เมตร กับศูนย์กลางทางหลวงพิเศษหมายเลข ๙ จนบรรจบกับแนวเส้นขนานระยะ ๑๕ เมตร กับคลองลำรี ฝั่งใต้ 
ทั้งนี้ ไม่รวมถึงบริเวณดังต่อไปนี้ 
ทิศเหนือ จดคลองบางไผ่ ฝั่งใต้
ทิศตะวันออก จดเส้นขนานระยะ ๘๐๐ เมตร กับศูนย์กลางทางหลวงพิเศษหมายเลข ๙
ทิศใต้ จดทางหลวงแผ่นดินหมายเลข ๓๐๒ (ถนนรัตนาธิเบศร์) ฟากเหนือ และเส้นตั้งฉากกับศูนย์กลางทางหลวงพิเศษหมายเลข ๙ ตรงจุดที่ทางหลวงแผ่นดินหมายเลข ๓๐๒ (ถนนรัตนาธิเบศร์) บรรจบทางหลวงพิเศษหมายเลข ๙
ทิศตะวันตก จดเส้นขนานระยะ ๘๐๐ เมตร กับศูนย์กลางทางหลวงพิเศษหมายเลข ๙ 
และบริเวณดังต่อไปนี้
ทิศเหนือ จดทางหลวงแผ่นดินหมายเลข ๓๒๑๕ (ถนนบางกรวย  ไทรน้อย)
ฟากใต้ และถนนสาธารณะไม่ปรากฏชื่อ ฟากใต้
ทิศตะวันออก จดเส้นขนานระยะ ๑๕ เมตร กับคลองบางบัวทอง ฝั่งตะวันตก
ทิศใต้ จดโครงการส่งน้ำและบำรุงรักษาพระยาบรรลือ สำนักงานชลประทานที่ ๗ และเส้นตั้งฉากกับศูนย์กลางทางหลวงแผ่นดินหมายเลข ๓๒๑๕ (ถนนบางกรวย  ไทรน้อย)
ตรงจุดที่บรรจบกับถนนเข้าหมู่บ้านชลลดา ไปทางทิศตะวันตก เป็นระยะ ๕๐๐ เมตร
ทิศตะวันตก จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๒๑๕ (ถนนบางกรวย  ไทรน้อย)
และบริเวณดังต่อไปนี้
ทิศเหนือ จดคลองบางสะแก ฝั่งใต้
ทิศตะวันออก จดเส้นตั้งฉากกับถนนแยกเข้าอำเภอบางใหญ่ ตรงจุดที่ห่างจากคลองบางกอกน้อย
บรรจบกับถนนแยกเข้าอำเภอบางใหญ่ ไปทางทิศตะวันออกตามแนวถนนแยกเข้าอำเภอบางใหญ่ เป็นระยะ ๕๐๐ เมตร
ทิศใต้ จดเส้นขนานระยะ ๓๐๐ เมตร กับศูนย์กลางถนนแยกเข้าอำเภอบางใหญ่
ทิศตะวันตก จดเส้นขนานระยะ ๑๕ เมตร กับคลองบางกอกน้อย ฝั่งตะวันออก
และบริเวณดังต่อไปนี้ 
ทิศเหนือ จดเส้นขนานระยะ ๕๐๐ เมตร กับศูนย์กลางถนนท่าน้ำ - นนทบุรี 
ทิศตะวันออก จดเส้นขนานระยะ ๑๕ เมตร กับแม่น้ำเจ้าพระยา ฝั่งตะวันตก
ทิศใต้ จดคลองบางสีทอง ฝั่งเหนือ และเส้นขนานระยะ ๕๐๐ เมตร กับศูนย์กลางถนนท่าน้ำ  นนทบุรี
ทิศตะวันตก จดเส้นตั้งฉากกับศูนย์กลางถนนท่าน้ำ
- นนทบุรี ตรงจุดที่อยู่ห่างจากถนนท่าน้ำ - นนทบุรี บรรจบกับแม่น้ำเจ้าพระยา ฝั่งตะวันตก ไปทางทิศตะวันตกตามแนวถนนท่าน้ำ
- นนทบุรี เป็นระยะ ๕๐๐ เมตร
และบริเวณดังต่อไปนี้
ทิศเหนือ จดการไฟฟ้าฝ่ายผลิตแห่งประเทศไทย และทางหลวงแผ่นดินหมายเลข ๓๒๑๕ (ถนนบางกรวย  ไทรน้อย) ฟากใต้
ทิศตะวันออก จดเขตทางรถไฟสายใต้ 
ทิศตะวันตก จดเส้นตั้งฉากกับเขตทางรถไฟสายใต้ ฟากเหนือ ตรงจุดที่อยู่ห่างจากถนนจรัญสนิทวงศ์ บรรจบกับเขตทางรถไฟสายใต้
ไปทางทิศตะวันตกเฉียงใต้ตามแนวเขตทางรถไฟสายใต้ เป็นระยะ ๑,๓๐๐ เมตร ไปทางทิศเหนือ จนบรรจบกับทางหลวงแผ่นดินหมายเลข ๓๒๑๕ (ถนนบางกรวย  ไทรน้อย)
๒.๓ ทิศเหนือ จดเส้นตั้งฉากกับศูนย์กลางทางหลวงแผ่นดินหมายเลข ๓๐๖ (ถนนติวานนท์) ฟากเหนือ ตรงจุดที่อยู่ห่างจากถนนสุขาประชาสรรค์ ๓ บรรจบกับทางหลวงแผ่นดินหมายเลข ๓๐๖ (ถนนติวานนท์) ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๐๖ (ถนนติวานนท์) เป็นระยะ ๑,๐๐๐ เมตร โรงเรียนผาสุกมณีจักรมิตรภาพที่ ๑๑๖ ถนนเลี่ยงเมืองปากเกร็ด
ฟากใต้ เส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข ๓๐๖ (ถนนติวานนท์) และคลองบ้านใหม่ ฝั่งใต้
ทิศตะวันออก จดถนนประชาชื่น ฟากตะวันตก 
ทิศใต้ จดคลองบางเขนเก่า ฝั่งตะวันตก
ทิศตะวันตก จดเส้นขนานระยะ ๑๕ เมตร กับแม่น้ำเจ้าพระยา ฝั่งตะวันออก เส้นขนานระยะ ๑๕ เมตร กับแม่น้ำลัดเกร็ด ฝั่งตะวันออก คลองบางพูด
ฝั่งใต้ และถนนสุขาประชาสรรค์ ๒ ฟากใต้ และฟากตะวันออก
ทั้งนี้ ไม่รวมถึงบริเวณดังต่อไปนี้
ทิศเหนือ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๔ (ถนนแจ้งวัฒนะ) เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๖ (ถนนติวานนท์) และคลองบางพูด ฝั่งใต้
ทิศตะวันออก จดเส้นตั้งฉากกับศูนย์กลางทางหลวงแผ่นดินหมายเลข ๓๐๔ (ถนนแจ้งวัฒนะ) ตรงจุดที่อยู่ห่างจากทางหลวงแผ่นดินหมายเลข ๓๐๖ (ถนนติวานนท์) บรรจบกับทางหลวงแผ่นดินหมายเลข ๓๐๔ (ถนนแจ้งวัฒนะ) ไปทางทิศตะวันออกตามแนวทางหลวงแผ่นดินหมายเลข ๓๐๔ (ถนนแจ้งวัฒนะ) เป็นระยะ ๗๕๐ เมตร เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๔ (ถนนแจ้งวัฒนะ) และเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๖ (ถนนติวานนท์)
ทิศใต้ จดวัดชลประทานรังสฤษฎ์ กรมชลประทานปากเกร็ด เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๖ (ถนนติวานนท์) และเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๔ (ถนนแจ้งวัฒนะ)
ทิศตะวันตก จดเส้นขนานระยะ ๑๕ เมตร กับแม่น้ำเจ้าพระยา ฝั่งตะวันออก
และบริเวณดังต่อไปนี้
ทิศเหนือ จดเส้นขนานระยะ ๒๐๐ เมตร กับศูนย์กลางถนนบอนด์สตรีทและเส้นขนานระยะ ๕๐๐ เมตร กับศูนย์กลางถนนสาธารณะไม่ปรากฏชื่อ
ทิศตะวันออก จดเส้นตั้งฉากกับศูนย์กลางถนนป๊อปปูล่าตรงจุดที่ถนนป๊อปปูล่า บรรจบกับถนนบอนด์สตรีท ไปทางทิศตะวันออกตามแนวถนนป๊อปปูล่า
เป็นระยะ ๑,๑๕๐ เมตร ถนนสาธารณะไม่ปรากฏชื่อ ฟากเหนือ และถนนบอนด์สตรีท ฟากตะวันตก
ทิศใต้ จดมหาวิทยาลัยสุโขทัยธรรมาธิราช
ทิศตะวันตก จดเส้นขนานระยะ ๒๐๐ เมตร กับศูนย์กลางถนนบอนด์สตรีท
และเส้นตั้งฉากกับศูนย์กลางถนนบอนด์สตรีท ตรงจุดที่ห่างตามแนวเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข ๓๐๖ (ถนนติวานนท์)
และบริเวณดังต่อไปนี้
ทิศเหนือ จดถนนสาธารณะไม่ปรากฏชื่อ ฟากใต้ และเส้นตรงที่ต่อตรงจากถนนประชาชื่น ฟากตะวันตก ตรงจุดที่อยู่ห่างจากคลองบางพูดบรรจบกับถนนประชาชื่นไปทางทิศตะวันออกเฉียงเหนือตามแนวถนนประชาชื่น
เป็นระยะ ๗๐๐ เมตร ไปทางทิศตะวันตกเฉียงเหนือจนบรรจบกับถนนสาธารณะไม่ปรากฏชื่อ ฟากใต้ ตรงจุดที่ถนนสาธารณะไม่ปรากฏชื่อ บรรจบกับถนนเมืองทองธานี ไปทางทิศตะวันออกเฉียงใต้ตามแนวถนนสาธารณะไม่ปรากฏชื่อ เป็นระยะ ๖๕๐ เมตร
ทิศตะวันออก จดเส้นตรงที่ลากตามแนวขนานกับแนวเส้นตรงที่เป็นขอบเขตทิศเหนือตรงจุดที่อยู่ห่างจากคลองบางพูด เป็นระยะ ๔๐๐ เมตร บรรจบเส้นขนานระยะ ๒๐๐ เมตร กับศูนย์กลางถนนประชาชื่น ไปทางทิศใต้ บรรจบเส้นตรงที่ลากตามแนวขนานกับแนวเส้นตรงที่เป็นขอบเขตทิศเหนือตรงจุดที่อยู่ห่างจากคลองบางพูด เป็นระยะ ๑๕๐ เมตร และถนนประชาชื่น ฟากตะวันตก
ทิศใต้ จดคลองบางพูด ฝั่งเหนือ
ทิศตะวันตก จดเส้นตั้งฉากกับศูนย์กลางถนนป๊อปปูล่า ตรงจุดที่ถนนป๊อปปูล่าบรรจบกับถนนบอนด์สตรีท
ไปทางทิศตะวันออกตามแนวถนนป๊อปปูล่า เป็นระยะ ๑,๑๕๐ เมตร
และบริเวณดังต่อไปนี้
ทิศเหนือ จดคลองบางพูด ฝั่งใต้
ทิศตะวันออก จดเส้นขนานระยะ ๒๐๐ เมตร กับศูนย์กลางถนนบอนด์สตรีท
ทิศใต้ จดทางหลวงแผ่นดินหมายเลข ๓๐๔ (ถนนแจ้งวัฒนะ) ฟากเหนือ
ทิศตะวันตก จดเส้นขนานระยะ ๒๐๐ เมตร กับศูนย์กลางถนนบอนด์สตรีท
และบริเวณดังต่อไปนี้
ทิศเหนือ จดคลองบางตลาด ฝั่งใต้
ทิศตะวันออก จดเส้นตั้งฉากกับศูนย์กลางถนนสามัคคี ตรงจุดที่อยู่ห่างจากถนนประชาชื่น บรรจบกับถนนสามัคคี ไปทางทิศตะวันตกเฉียงเหนือตามแนวถนนสามัคคี
เป็นระยะ ๑,๒๐๐ เมตร
ทิศใต้ จดเส้นขนานระยะ ๓๐๐ เมตร กับศูนย์กลางถนนสามัคคี
ทิศตะวันตก จดเส้นตั้งฉากกับศูนย์กลางถนนสามัคคี ตรงจุดที่อยู่ห่างจากถนนประชาชื่น บรรจบกับถนนสามัคคี ไปทางทิศตะวันตกเฉียงเหนือตามแนวถนนสามัคคี เป็นระยะ ๒,๑๐๐ เมตร
และบริเวณดังต่อไปนี้
ทิศเหนือ จดโครงการชลประทานนนทบุรี และคลองบางตลาด ฝั่งใต้
ทิศตะวันออก จดโครงการชลประทานนนทบุรี และถนนเลี่ยงเมืองปากเกร็ด ฟากตะวันตก
ทิศใต้ จดถนนสามัคคี ฟากเหนือ และซอยติวานนท์ ๔๕ ฟากเหนือ
ทิศตะวันตก จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข
๓๐๖ (ถนนติวานนท์)
และบริเวณดังต่อไปนี้
ทิศเหนือ จดเส้นตรงที่ต่อตรงจากแม่น้ำเจ้าพระยา ฝั่งตะวันออก ไปทางทิศตะวันออกเฉียงใต้จนบรรจบกับเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๑๑๐ (ถนนสนามบินน้ำ) เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๑๑๐ (ถนนสนามบินน้ำ) และเขตทหาร
ทิศตะวันออก จดเส้นตั้งฉากกับศูนย์กลางทางหลวงแผ่นดินหมายเลข ๓๑๑๐ (ถนนสนามบินน้ำ) ตรงจุดที่อยู่ห่างจากซอยจารุกลัส บรรจบกับทางหลวงแผ่นดินหมายเลข ๓๑๑๐ (ถนนสนามบินน้ำ) ไปทางทิศตะวันตก ตามแนวทางหลวงแผ่นดินหมายเลข ๓๑๑๐ (ถนนสนามบินน้ำ) เป็นระยะ ๗๐๐ เมตร
ทิศใต้ จดทางหลวงแผ่นดินหมายเลข ๓๑๑๐ (ถนนสนามบินน้ำ) ฟากเหนือ เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๑๑๐ (ถนนสนามบินน้ำ) 
ทิศตะวันตก จดวัดตำหนักใต้ และเส้นขนานระยะ ๑๕ เมตร กับแม่น้ำเจ้าพระยา ฝั่งตะวันออก
และบริเวณดังต่อไปนี้
ทิศเหนือ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข
๓๐๒ (ถนนงามวงศ์วาน)
ทิศตะวันออก จดถนนประชาชื่น ฟากตะวันตก เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข
๓๐๒ (ถนนงามวงศ์วาน) กระทรวงสาธารณสุข เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๑ (ถนนกรุงเทพ - นนทบุรี)
และเส้นขนานระยะ ๔๕๐ เมตร กับคลองบางเขนเก่า ฝั่งตะวันตก
ทิศใต้ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข
๓๐๑ (ถนนกรุงเทพ
- นนทบุรี) เส้นขนานระยะ ๓๐๐ เมตร กับศูนย์กลางถนนประชาราษฎร์
ถนนเลี่ยงเมืองนนทบุรี  สนามบินน้ำ ฟากตะวันตก เส้นขนานระยะ ๓๐๐ เมตร กับศูนย์กลางถนนพิบูลสงครามและถนนวัดนครอินทร์ ฟากเหนือ
ทิศตะวันตก จดเส้นขนานระยะ ๑๕ เมตร กับแม่น้ำเจ้าพระยา ฝั่งตะวันออก ทางหลวงแผ่นดินหมายเลข ๓๑๑๐ ฟากตะวันออก เรือนจำกลางบางขวาง คลองบางแพรก ฝั่งใต้ เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๐๖ (ถนนติวานนท์) 
๒.๔ ทิศเหนือ จดเส้นขนานระยะ ๑,๔๐๐ เมตร กับคลองบางใหญ่ ฝั่งเหนือ
ทิศตะวันออก จดเส้นตั้งฉากกับกึ่งกลางคลองบางใหญ่ ตรงจุดที่ทางหลวงพิเศษหมายเลข ๙ บรรจบกับคลองบางใหญ่ ไปทางทิศตะวันตกเฉียงใต้ตามแนวคลองบางใหญ่ เป็นระยะ ๔,๓๕๐ เมตร
ทิศใต้ จดเส้นขนานระยะ ๑,๓๐๐ เมตร กับคลองบางใหญ่ ฝั่งใต้
ทิศตะวันตก จดเส้นตั้งฉากกับกึ่งกลางคลองบางใหญ่ ตรงจุดที่ทางหลวงพิเศษหมายเลข ๙ บรรจบกับคลองบางใหญ่ ไปทางทิศตะวันตกเฉียงใต้ตามแนวคลองบางใหญ่ เป็นระยะ ๖,๗๕๐ เมตร
ทั้งนี้ ไม่รวมถึงบริเวณดังต่อไปนี้
ทิศเหนือ จดเส้นขนานระยะ ๑๕ เมตร กับคลองบางใหญ่ ฝั่งใต้
ทิศตะวันออก จดเส้นตั้งฉากกับกึ่งกลางคลองบางใหญ่ ตรงจุดที่อยู่ห่างจากคลองบางใหญ่บรรจบกับทางหลวงพิเศษหมายเลข ๙ ฟากตะวันตก ไปทางทิศตะวันตกเฉียงใต้ตามแนวคลองบางใหญ่ เป็นระยะ ๕,๐๐๐ เมตร
ทิศใต้ จดเส้นขนานระยะ ๕๐๐ เมตร กับคลองบางใหญ่ ฝั่งใต้
ทิศตะวันตก จดเส้นตั้งฉากกับกึ่งกลางคลองบางใหญ่ ตรงจุดที่อยู่ห่างจากคลองบางใหญ่บรรจบกับทางหลวงพิเศษหมายเลข ๙ ฟากตะวันตก ไปทางทิศตะวันตกเฉียงใต้ ตามแนวคลองบางใหญ่ เป็นระยะ ๕,๗๐๐ เมตร
ทั้งนี้
ไม่รวมถึงสถานที่ราชการ สถาบันการศึกษา ศาสนสถาน และสวนสาธารณะ
ทั้งนี้ ตามแผนที่ท้ายกฎกระทรวงนี้

ข้อ ๒ ให้กำหนดพื้นที่ในจังหวัดนนทบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้
(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป
(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้
(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร
(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้
๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร
๓.
มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร
๔.
มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑
๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐
๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร
๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวก

ข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้


ให้ไว้
ณ วันที่ ๑ กันยายน พ.ศ. ๒๕๔๗
โภคิน พลกุล
รัฐมนตรีว่าการกระทรวงมหาดไทย

[เอกสารแนบ]

๑. แผนที่ท้ายกฎกระทรวงกำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่จังหวัดนนทบุรี พ.ศ.
๒๕๔๗

(ดูข้อมูลภาพกฎหมาย)
หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่จังหวัดนนทบุรี ลงวันที่
๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา
๑๓ วรรคสอง แห่งพระราชบัญญัติควบคุมอาคาร พ.ศ.
๒๕๒๒ บัญญัติว่า
ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร
จึงจำเป็นต้องออกกฎกระทรวงนี้






























ศุภชัย/พิมพ์
๒๐ พฤษภาคม ๒๕๔๘
ฐิติพงษ์/พัชรินทร์/ตรวจ
๓๑
พฤษภาคม ๒๕๔๘
A+B

[๑] รก.๒๕๔๗/พ๕๑ก/๙๘/๓ กันยายน
๒๕๔๗